Már csak a külföldiekkel vagyunk 10 millió fölött
Nemcsak a termékenység alacsony, de a bevándorlók sincsenek többen a országot elhagyóknál a KSH elnöke szerint.
Míg a világ a túlnépesedéssel küzd, Magyarországon valószínűleg már 10 millió fő alá esett a népesség – írja a Népszabadság. Nemcsak a termékenység alacsony, de a bevándorlók száma sem több annál, ahányan elhagyják az országot. 2050-re már csak körülbelül 8,5 millióan leszünk.

1950-ben még két és fél milliárd, tavaly már 6,8 milliárd élt, 2050-re pedig 9,1 milliárd ember él a Földön – közölte Vukovich Gabriella, a KSH elnöke egy beszélgetésen. Magyarországon viszont 1981 óta fogy a népesség.

1980-ban 10 millió 710 ezren voltunk, idén áprilisban már csak 10 millió 7 ezren, amiből körülbelül 170-180 ezer ember itt él ugyan, de külföldi állampolgárságú – vagyis könnyen lehet, hogy már 10 millió fő alá esett a lélekszám – mondta.
népesség